ՀԱՅՏԱՐԱՐՈԻԹՅՈԻՆ

**ՀՀ պաշտպանության նախարարության կապիտալ շինարարության և զորքերի բնակավորման վարչության կապիտալ շինարարության կազմակերպման ծառայության արտադրատեխնիկական բաժնում փորձագետ ներգրավելու մասին**

Աշխատանքների համառոտ նկարագրությունը'

ՀՀ ՊՆ կապիտալ շինարարության և կապիտալ վերանորոգման ծրագրերով նախատեսվող շինարարական օբյեկտների նախագծման, շինարարական աշխատանքների, տեխնիկական և հեղինակային հսկողությունների ծառայությունների մրցութային փաթեթների կազմման աշխատանքների իրականացում:

**Փորձագետ ներգրավելու ժամկետը'** 1 տարի:

Փորձագետի աշխատավարձը կազմում է' 267072 (երկու հարյուր վաթսունյոթ հազար յոթանասուներկու) ՀՀ դրամ (անվանական):

Փորձագետի համար հավելավճարներ, լրավճարներ չեն սահմանվում:

**Փորձագետի աշխատանքային ռեժիմը, տևողությունը և արձակուրդը՝**

Փորձագետի համար սահմանվում է աշխատաժամանակի նորմալ տևողություն: Աշխատանքային օրվա սկիզբը սահմանվում է ժամը 9.00, ավարտը՝ ժամը 18.00:

Փորձագետին ՀՀ օրենսդրությամբ սահմանված կարգով տրամադրվում է ամենամյա նվազագույն արձակուրդ՝ 20 աշխատանքային օր տևողությամբ:

**Փորձագետի պարտականությունները'**

1) կազմել ՀՀ ՊՆ կապիտալ շինարարության և կապիտալ վերանորոգման (այսուհետ` ԿՇ և ԿՎ) համապատասխան ծրագրերով նախատեսվող շինարարական օբյեկտների նախագծման տեխնիկական բնութագրերը և ներկայացնել մրցութային փաթեթները,

2) կազմել ՀՀ ՊՆ ԿՇ և ԿՎ համապատասխան ծրագրերով նախատեսվող շինարարական աշխատանքների ծավալաթերթ-նախահաշիվները և ներկայացնել մրցութային փաթեթները,

3) կազմել ՀՀ ՊՆ ԿՇ և ԿՎ համապատասխան ծրագրերով նախատեսվող շինարարական աշխատանքների տեխնիկական հսկողության և հեղինակային հսկողության ծառայությունների մրցութային փաթեթները,

4) կազմել ՀՀ ՊՆ ԿՇ և ԿՎ համապատասխան ծրագրերով նախատեսվող պայմանագրերի վերակնքման համաձայնագրերի փաթեթները (շինարարական աշխատանքների,նախագծանախահաշվային փաստաթղթերի կազմման, տեխնիկական հսկողության, հեղինակային հսկողության, փորձաքննության):

5) բարեխղճորեն կատարել պայմանագրով ստանձնած աշխատանքները, պահպանել Նախարարության ներքին կարգապահական կանոնները։

**Փորձագետին ներկայացվող պահանջները'**

* ճարտարապետություն կամ քաղաքաշինություն մասնագիտություններով (073) բարձրագույն կրթություն,
* երեք տարվա հանրային ծառայության կամ երկու տարվա մասնագիտական աշխատանքնային ստաժ,
* համակարգչով և ժամանակակից այլ տեխնիկական միջոց­ներով աշխատելու ունակություն,
* ռուսերեն կամ անգլերեն լեզուների տիրապետում,
* պետական գնումներ ներկայացվող մրցութային փաթեթների մշակման փորձառություն:

Դիմող ՀՀ քաղաքացիները պետք է ներկայացնեն հետևյալ փաստաթղթերը'

* դիմում Նախարարության գլխավոր քարտուղարի անունով **(դիմումը լրացվում է տեղում` փաստաթղթերը հանձնելիս),**
* բարձրագույն կրթությունը հավաստող պետական նմուշի փաստաթղթի (փաստաթղթեր) բնօրինակը և պատճենը,
* աշխատանքային փորձի վերաբերյալ փաստաթղթերի (աշխատանքային գրքույկ կամ այլ փաստաթուղթ/եր) պատճեները,
* արական սեռի անձինք' նաև զինվորական գրքույկ կամ դրան փոխարինող ժամանակավոր զորակոչային տեղամասին կցագրման վկայական, կամ համապատասխան տեղեկանք.
* մեկ լուսանկար' 3 x 4 սմ չափսի,
* անձնագիր կամ նույնականացման քարտ,
* սոցիալական քարտ կամ հանրային ծառայության համարանիշ ունենալու մասին տեղեկանք,
* ինքնակենսագրական (CV),
* հայտարարություն ՀՀ կառավարության 2018 թվականի օգոստոսի 2-ի N 878-Ն որոշմամբ հաստատված կարգի 13-րդ կետովնախատեսված սահմանափակումների բացակայության մասին (լրացվում է տեղում` փաստաթղթերը հանձնելիս):

**Ընտրությունը կատարվում է փաստաթղթերի ուսումնասիրման եղանակով:**

Քաղաքացիները փաստաթղթերը ներկայացնում են առձեռն (ընդունվում են միայն աշխատանքային օրերին` ժամը 10.30-ից մինչև 12.30-ը և 14.30-ից մինչև 16.30-ը)

 Դիմումների ընդունման վերջնաժամկետը հայտարարության հրապարակմանը հաջորդող երրորդ աշխատանքային օրն է՝ 04.12.2024թ.

Աշխատանքի վայրը՝ ՀՀ, ք. Երևան, Բագրևանդի 5:

**ՀՀ քաղաքացիները տվյալ պաշտոնը զբաղեցնելու համար կարող են դիմել ՀՀ կապիտալ շինարարության և զորքերի բնակավորման վարչություն՝ ք. Երևան, Բագրևանդի 5, հեռ.՝**  010294641 (ներքին' 16-30):

**29.11.2024թ.**